16.6.2023 г.
BG
Официален вестник на Европейския съюз
C 214/161 Четвъртък, 19 януари 2023 r.
22. счита, че подходящите условия за съхраняване в пристанищата биха могли да улеснят и гарантират съхранението на рибата и да спомогнат за търговското пласиране с оглед на увеличаването на рентабилността на рибата чрез косвено въздействие върху формирането на цените; припомня в този контекст възможностите, предвидени в ООП и от организациите на производители; 23. счита, че ЕФМДРА и новите национални оперативни програми следва да засилят и предоставят ясна подкрепа за дребномащабния риболов, за да допринесат за гарантиране на устойчивостта и бъдещата жизнеспособност на многобройните крайбрежни общности, които са традиционно зависими от риболова, така че да се обърне внимание на специфичните проблеми на този сегмент и да се подкрепи устойчивото управление на местно равнище на съответния риболов; 24. счита, че подкрепата, предоставяна от държавите членки при прилагането на ЕФМДРА следва да бъде използвана за преодоляване на структурните недостатъци, като по този начин се допринесе за увеличаване на доходите от риболов, насърчаване на работни места с права в сектора и гарантиране на справедливи цени за производителите, подпомагане на развитието на свързаните с риболова дейности нагоре и надолу по веригата на рибарството, допринасяне за развитието и сближаването на крайбрежните региони в рамките на устойчив риболов и бъдеще за сектора на дребномащабния риболов; 25. подчертава, че за да се подобри степента на изпълнение на финансирането по линия на ЕФМДРА и да се гарантира достъпът на дребномащабния риболов до подкрепа, е необходимо да се разгледат и приложат мерки за рационализиране на процедурите, като по този начин се намали бюрокрацията, сложността и времето за одобрение във връзка с кандидатстването; да се измени процесът на финансиране за получаване на помощ и той да се замени със система за предварително финансиране; както и да се използват изцяло финансовите ограничения на фонда; 26. подчертава, че ЕС не разполага с инструмент, който да позволи да се разберат размерът на инвестициите по линия на ЕФМДР и ЕФМДРА в сектора на дребномащабния риболов, броят на финансираните добри практики, постигането на конкретни резултати и начинът на работа и ефективното прилагане на ОПОР от страна на местните инициативни рибарски групи; призовава Комисията да създаде такъв инструмент като основна стъпка, за да се изясни по какъв начин да се разширят добрите практики и да се възпроизведат благоприятните методи за риболов в целия ЕС; 27. призовава държавите членки да предоставят техническа помощ на местно равнище, за да улеснят достъпа на дребномащабните рибари до финансиране от ЕС и до национално финансиране; 28. обръща внимание на високата средна възраст на дребномащабния риболовен флот и във връзка с това подчертава необходимостта риболовната дейност в този сегмент да стане привлекателна за младите хора и жените; подчертава необходимостта от обновяване и осъвременяване на дребномащабния флот с цел подобряване на безопасността и условията на живот на борда, подобряване на енергийната ефективност и повишаване на екологосъобразността на сегмента, като същевременно се гарантира, че няма да има увеличение на риболовния капацитет в целия риболовен флот и ще се подобри социалната и икономическата устойчивост на рибарските общности, които зависят от флота; в този контекст подчертава необходимостта от справяне със ситуации, при които плавателните съдове са остарели, което води до увеличаване на разходите за експлоатация, поддръжка и прекласифициране (икономически и екологично), което от своя страна компрометира гарантираните условия за безопасност по време на експлоатация; подчертава, че критериите за брутен тонаж за измерване на риболовния капацитет, като се включва и пространството, предназначено за съоръжения и удобства на екипажа, може да възпрепятства модернизирането на риболовните кораби и така необходимото подобряване на условията на работа на дребномащабния риболовен флот; във връзка с това призовава Комисията да преразгледа тези критерии и други взаимосвързани разпоредби, за да намери решение, което да може да съчетава нуждите на работниците в дребномащабния риболов с необходимостта да се гарантира, че няма да се увеличи риболовният капацитет на флота на ЕС; 29. отново заявява, че подкрепата за необходимото обновяване и/или модернизиране на флота е необходима за повишаване на безопасността, подобряване на условията на труд и икономическата и екологичната устойчивост на дейностите; подчертава обаче, че това следва да се постигне само без увеличаване на риболовния капацитет; 30. счита, че пренебрегването на необходимостта от обновяване на флота, както и от поддръжка и усъвършенстване на плавателните съдове, особено, но не само, на остарели и неефективни плавателни съдове, ще застраши бъдещето на дребномащабния риболов, по-специално в най-отдалечените региони; 31. посочва, че ЕФМДРА предоставя възможности за инвестиции в безопасността, по-добрите условия на живот и енергийните характеристики за корабите, които може да бъдат от полза и за дребномащабния крайбрежен и непромишлен флот, и че този фонд следва също така да предлага възможности за финансиране за обновяването, преструктурирането и промяната на размера на корабите, както и за закупуването на нови кораби в дребномащабния риболовен флот — особено в установените случаи, когато този флот е в напреднала средна възраст и не гарантира съществени условия за безопасност